පසුගිය වසරක කාලයකදී ශ්‍රී ලංකා ක්‍රීඩා ක්‍ෂේත්‍රයේ තහනම් උත්තේජන පාලනයට ගෙන ඇති ක්‍රියාමාර්ගවල ප්‍රගතිය මෙයට හේතුවී ඇත.ඉන්දියාවේ නවදිල්ලි නුවරදී පසුගියදා ආසියානු රටවල් 43ක නියෝජිතයන්ගේ සහභාගිත්වයෙන් පැවැති ආසියානු තහනම් උත්තේජන සමුළුවේදී අනෙකුත් රටවල්වලට වඩා තහනම් උත්තේජන පාලනය සඳහා ශ්‍රී ලංකාව ගෙන ඇති ක්‍රියාමාර්ග පිළිබඳ ප්‍රශංසාව හිමිවූවේ යැයි විශේෂඥ වෛද්‍ය ගීතාංජන මෙන්ඩිස් මහතා ‘දිනමිණ’ ට පැවැසීය.වෛද්‍ය ගීතාංජන මෙන්ඩිස් මහතා ජාතික තහනම් උත්තේජන ආයතනයේ සභාපතිවරයා ලෙස වසර ගණනාවක් කටයුතු කරමින් සිටී.කැනඩාවේ පිහිටි ලෝක තහනම් උත්තේජන ආයතනයේ (WADA) සාමාජිකත්වය ඇති ශ්‍රී ලංකා තහනම් උත්තේජන ආයතනය රජයේ පාලනය වන්නෙකි.ශ්‍රී ලංකා තහනම් උත්තේජන ආයතනය මඟින් 2009 වසරේ දේශීය ක්‍රීඩා තරගවලදී තහනම් උත්තේජන පරීක්‍ෂණ 200ක් පමණ සිදුකර ඇති අතර මේ වසරේදී දැනට තහනම් උත්තේජන පරීක්‍ෂණ 100කට ආසන්න ගණනක් පවත්වා ඇත.එහිදී පසුගිය වසරේදී තහනම් උත්තේජන ලබාගැනීමේ වරදට ක්‍රීඩක ක්‍රීඩිකාවන් තිදෙනෙකු හා මේ වසරේ දෙදෙනෙකු හසුවී ඇත.